Diari Oficial de la Generalitat Valenciana


Sumari del DOGV 8673, del 08-11-2019 (2019/10877)

RESOLUCIÓ de 5 de novembre de 2019, de la Presidència de la Generalitat, per la qual es rectifica l'error advertit en l'apartat cinqué de la Resolució de 13 d'octubre de 2019, de la Presidència de la Generalitat, per la qual es regula i concedeix una subvenció directa per raons humanitàries a A. D. A., com a persona afectada per l'anomenada síndrome Ardystil.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8673

Data del DOGV
:   08-11-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/10440


Data del document
:   05-11-2019

Organisme emissor
:   Presidència de la Generalitat

Tipus de document
:   Resolució

Correcció d'errades

 Descriptors 

:   * ajuda pública

RESOLUCIÓ de 5 de novembre de 2019, de la Presidència de la Generalitat, per la qual es rectifica l'error advertit en l'apartat cinqué de la Resolució de 13 d'octubre de 2019, de la Presidència de la Generalitat, per la qual es regula i concedeix una subvenció directa per raons humanitàries a A. D. A., com a persona afectada per l'anomenada síndrome Ardystil. [2019/10629]  
Mitjançant la Resolució de 13 d'octubre de 2019, de la Presidència de la Generalitat, publicada en el Diari Oficial de la Generalitat Valenciana número 8660, de 21.10.2019, es regula i concedeix una subvenció directa, per raons humanitàries, a A. D. A., com a persona afectada per la denominada síndrome d'Ardystil.  
En l'apartat cinqué de l'esmentada resolució s'estima la quantitat per a subvencionar en un màxim de 10.000 euros.  
Examinat el conjunt de l'expedient administratiu d'aquesta subvenció, de la memòria i de la proposta de resolució, s'observa que, d'acord amb els perjudicis patits per aquesta persona afectada per la síndrome d'Ardystil i determinats per la sentència del Tribunal Suprem de 25 d'abril de 2005, que va resoldre el recurs de cassació contra la sentència de l'Audiència Provincial d'Alacant de 30 de juny de 2003, en què van quedar determinades definitivament les responsabilitats i les persones afectades pels fets indicats, l'ajuda humanitària que li correspon, i així es va proposar, és de 15.000 euros.  
No obstant això, i segons ha quedat exposat, la resolució determina una ajuda humanitària per una quantitat inferior, per la qual cosa, i d'acord amb el que estableix l'article 109.2 de la Llei 39/2015, d'1 d'octubre, del procediment administratiu comú de les administracions públiques, i l'apartat seté.q de la Resolució, de 19 de juliol de 2019, del president de la Generalitat, per la qual delega determinades atribucions en diferents òrgans de la Presidència, resolc:  
Rectificar el paràgraf primer de l'apartat cinqué de la Resolució, de la Presidència de la Generalitat, de 13 d'octubre de 2019, en el següent sentit:  
On diu: «Vistos l'objecte i l'interés de la Presidència en la seua atenció humanitària, s'estima la quantitat per a subvencionar en un màxim de 10.000 euros.»  
Ha de dir: «Vistos l'objecte de la subvenció i l'interés de la Presidència en la seua atenció humanitària, s'estima la quantitat per a subvencionar en un màxim de 15.000 euros.»  
  
València, 5 de novembre de 2019.- El president, p. d. (ap. 7é.q R 19.07.2019; DOGV 22.07.2019), el sotssecretari: Emili Josep Sampio Morales.